cyanic-selkie/wikianc huggingface dataset:
Magnetikas
Feromagnetikų sandaros ypatybės
Magnetinant feromagnetiką vidutinio dydžio išoriniu magnetiniu lauku, vienu metu vyksta du procesai – didėja domenų tūris ir kinta jų įmagnetėjimo kryptys. Domenus vieną nuo kito skiria apie 40 nm storio pereinamosios sritys – Blocho sienelės, kuriose magnetinio lauko kryptis palaipsniui kinta. Kol išorinis laukas silpnas, medžiagos įmagnetėjimas keičiasi labai nežymiai – augančių domenų Blocho sienelės pasislenka nedaug – tik iki pirmųjų jų kelyje pasitaikančių kliūčių: medžiagos priemaišų dalelyčių, tuštumų ir kristalų formos defektų. Ties tokiomis kliūtimis Blocho sienelės kuriam laikui sustoja. Nustojus medžiagą veikti magnetiniu lauku Blocho sienelės grįžta į pradinę padėtį ir medžiaga išsimagnetina, t. y. procesas grįžtamas.
Lauko stiprumui padidėjus pakankamai kliūčiai nugalėti sienelė ją peršoka ir per labai trumpą laiką (10^{-8} s – 10^{-12} s) paslenka tam tikrą atstumą. Šuoliškai pakitus kai kurių tūrių įmagnetėjimui, atsiranda sūkurinės elektros srovės, kurių energija, pavirtusi šiluma, išsisklaido. Dabar nustojus feromagnetiką veikti magnetiniu lauku medžiaga lieka įmagnetinta, nes kai kurių domenų Blocho sienelės nebegali grįžti į pradinę padėtį – kliūtims nugalėti reikia priešingos krypties lauko energijos.
Šuoliškas medžiagos įmagnetėjimo didėjimas, iš leto stiprinant lauką, vadinamas Barkhauzeno efektu.
Feromagnetiko kristalai pasižymi magnetine anizotropija, nes jiems įmagnetinti įvairiomis kryptimis reikalingi skirtingi magnetiniai laukai – vienomis didesni, kitomis – mažesni.
Vilimas
Vilimas − lietuviška vyriškos giminės pavardė.
Šios pavardės moteriškosios giminės formos yra: Vilimienė (ištekėjusi moteris) ir Vilimaitė (mergautinė pavardė).
Pavardę turi šie garsesni asmenys:
Ontarijo ežeras
Ontarijo ežeras – ežeras Šiaurės Amerikoje, labiausiai nutolęs į rytus ir pats mažiausias Didžiųjų ežerų grandinėje.
Ekonomika
Žiemos metu Ontarijo ežeras užšąla. Svarbiausi pakrančių miestai: Torontas, Hamiltonas, Kingstonas (Kanada), Ročesteris (JAV).
Freizeris
Didžiausi intakai: Nečakas, Kesnelis, Vest Roud Riveris, Čilkotinas, Bridž Riveris, Tompsonas, Kokihala, Harison Riveris.
thumb|left|240px|Freizerio baseinas
Dangoraižis
miniatiūra|300px|Kai kurių pasaulio dangoraižių palyginimas miniatiūra|300px|Aukščiausių dangoraižių Azijoje palyginimas
Dangoraižis – aukštuminis, daugiaaukštis bokšto tipo pastatas.
Paprastai dangoraižiu laikomas ne žemesnis kaip 150 m aukščio arba ne mažiau kaip 40 aukštų pastatas. Istoriškai šiuo terminu vadinti pastatai nuo 10 iki 20 aukštų XIX a. pabaigoje. Šių pastatų aukštis vis didėjo gerėjant statybos technologijoms XX a. Dangoraižiai aukštesni nei 300 m vadinami super aukštais, o aukštesni nei 600 m – mega aukštais. Esminė pastato savybė yra galimybė naudotis grindimis. Taigi televizijos ir radijo bokštai nepatenka į šią klasifikaciją. Dangoraižiai daugiausia būna gyvenamosios ar visuomeninės, komercinės ar pramoninės paskirties. Jų architektūros raida susijusi su stilių raida, dažnai ir su žymių architektų kūryba. Daugiausia aukščiausių pasaulio dangoraižių yra JAV ir Rytų bei Pietryčių Azijos valstybėse.
Dangoraižiams būdingi pagrindiniai konstrukciniai elementai yra plieninis karkasas ir kabamosios ekraninės sienos. Šios kabamosios ekraninės sienos remiasi į pastato karkasą arba yra iškeltos aukščiau jo ir negula ant laikančiųjų sienų kaip kitos konstrukcijos statiniuose. Kai kuriuose pirmuosiuose dangoraižiuose konstrukcijoje pradėjus naudoti plieninį karkasą atsirado galimybė montuoti kur kas aukštesnes laikančiąsias sienas nei naudojant gelžbetoninį karkasą. Šiuolaikinių dangoraižių konstrukcijoje laikančiųjų sienų nėra, būdinga plieninis karkasas, juosiančiosios sienos su dideliais langų paviršiaus plotais. Tačiau galima ir įprasta konstrukcija. Šiuolaikiniai dangoraižiai dažnai projektuojami tuščiavidurės cilindrinės struktūros, jog atlaikyti vėjų, seismines ir kitas išorines apkrovas.
2009 m. Dubajuje (JAE) pastatytas Burdž Chalifa dangoraižis iki šiol yra aukščiausias pasaulyje. Jo stogas siekia 828 m aukštį, o viršūnė – 829,8 m. Pastatas turi 163 aukštus.
XIX a.
Dangoraižiai pradėti statyti XIX a. pabaigoje Jungtinėse Amerikos Valstijose (pirmiausia Čikagoje, Niujorke, vėliau Filadelfijoje, Detroite, Sent Luise ) dėl miestų tankaus išplanavimo, nedidelių, brangių žemės sklypų bei ištobulėjusių statybos technologijų, leidusių pradėti naudoti naujas statybines medžiagas (gelžbetonis, plienas, aliuminis) bei konstrukcijas (metalinis karkasas, kabamosios ekraninės sienos), liftus.
Pirmuoju dangoraižiu laikomas 10 aukštų Home Insurance Building pastatas, pastatytas 1885 m. Čikagoje. Šį pastatą suprojektavo architektas William Le Baron Jenney. Pastate pirmą kartą buvo sumontuotas plieninis karkasas, panaudotos ekraninės kabamosios sienų konstrukcijos. Anot kai kurių mokslininkų, pirmojo dangoraižio statusas galėtų priklausyti ir 10 aukštų Jayne Building, statytam 1849–1850 m. Filadelfijoje, ar 7 aukštų Equitable Life Building, pastatytam 1870 m. Niujorke, dėl jo konstrukcijoje panaudotų novatoriškų sprendimų, tačiau toks priskyrimas daugiausia priklauso nuo pasirinktų veiksnių. Net ir šį argumentą pateikę mokslininkai mano, kad jis yra visiškai akademinis. Daug pirmųjų 10–15 aukštų, klasikinių formų dangoraižių suprojektavo Čikagos mokyklos architektai: Wainwright Building (1891, architektai D. Adler, L. H. Sullivan), Rookery Building (1888), Reliance Building (1895, architektai D. H. Burnham, J. W. Root), universalinė parduotuvė (1904, architektas L. H. Sullivan).
XX a.
XX a. pradžioje dangoraižiai paplito ir Europoje. Dangoraižių architektūroje įsitvirtino stilizacija, eklektika su klasicizmo, gotikos, moderno motyvais, didėjo pastatų aukštis. Žymesni to laikotarpio dangoraižiai: neogotikinis Woolworth Building Niujorke (1913, architektas C. Gilbert; 57 aukštų, 241 m), neoklasicistinis Metropolitan Life Insurance Company Tower Niujorke (1909, architektas N. Le Brun), art deco stiliaus Empire State Building Niujorke (1931, architektų firma „Shreve, Lamb and Harmon“; 102 aukštų, 381 m).
XXI a.
XXI a. pradžioje dangoraižiai ypač paplito Rytų bei Pietryčių Azijoje. Daugiausiai dangoraižių yra Honkonge.
Šiuolaikinių dangoraižių statyboje stengiamasi atsižvelgti į pastatų tvarumą, tvirtumą, aplinką, konstrukcijų eksploatacines savybes, statyboje naudojamų medžiagų rūšis, statybų praktiką, minimaliausią medžiagų ir gamtos išteklių naudojimą, energijos suvartojimą ir holistinių sistemų integravimą. Tvariosios statybos statiniams vertinti sukurtas tarptautinės pastatų vertinimo sistemos LEED standartas. Vienas tokios statybos pavyzdžių – Taipei 101 (2004), stovintis Taipėjuje, Taivane.
miniatiūra|kairėje|Pastato smaigaliai, tokie kaip esantys [[Petronas Towers, CTBUH laikomi pastato konstrukcine detale, todėl pridedami prie bendro pastato aukščio...]]
Aukščio matavimai
Aukščiausių pasaulio pastatų turimus duomenis apie aukščio rekordus registruoja Tarptautinė aukštuminių pastatų ir miestų aplinkos taryba (angl. Council on Tall Buildings and Urban Habitat, CTBUH). Anksčiau tarybos buvo apibrėžta keturios kategorijos pastatams klasifikuoti, šiuo metu galioja tik trys iš jų.
Matavimai kiekvienu atveju atliekami nuo žemiausiai esančio pėstiesiems skirto įėjimo į pastatą („Aukštis matuojamas nuo žemiausiai esančio ir reikšmingiausio pėstiesiems atviro įėjimo iki ...“ ):
Ketvirtoji kategorija, aukštis iki stogo, buvo panaikinta 2009 m., nes daugelio naujų pastatų architektūrinio stogo aukščio nebeįmanoma aiškiai apibrėžti.
miniatiūra|dešinėje|... Antenos, kaip antai ant [[Willis Tower stogo, nelaikomos konstrukcine detale]] Todėl, ypač kalbant apie pasaulio rekordą, nuolat kyla nesutarimų. Kvala Lumpūre esančių Petronas Towers stogo aukštis yra 378 m, o aukščiausias aukštas – 375 m aukštyje. Ant abiejų pastatų stogo dar sumontuota po metalinį antgalį, siekiantį 452 m. Kadangi metaliniai antgaliai laikomi pastatų konstrukcinėmis detalėmis, bokštams dvyniams 1998 m. buvo suteiktas oficialus aukščiausio pastato pasaulio rekordas. Tuomet kilo arši diskusija, mat Willis Tower Čikagoje (iki 2009 m. Sears Tower) stogas ir konstrukcijos aukštis siekia 442 m, o aukščiausias aukštas yra 412 m aukštyje. Taigi Willis Tower būtų kur kas aukštesnis nei Petronas bokštai bent dviejose iš trijų kategorijų. Taip pat labai ginčytina, ar Petronas bokštų metaliniai antgaliai netgi gali būti laikomi architektūriniais pastatų aukščiais, nes priešingu atveju, norint palyginti oficialų aukštį, reikėtų atsižvelgti ir į Willis Tower anteną, o tai reikštų, kad pastato bendras aukštis 527 m.
Daugėjant vis aukštesnių naujai pastatytų dangoraižių skaičiui buvo sudaryti aukščio iki konstrukcijos viršūnės pogrupiai:
FK DSK Gomel
Gomelio DSK – buvęs Baltarusijos futbolo klubas iš Gomelio.
Istorija
Klubas įkurtas 2008 m. savo laiku žaidė pirmoje lygoje (antra pakopa).
Sezonai
Šaltinis:
Serbų respublika
<div style="float: right; margin: 0 0 1em 1em; width: auto; text-align: center; font-size: 90%; line-height: 1.4em; font-family: lucida grande, sans-serif;">
<div style="border: 1px solid #ccd2d9; width: 22em; background: #f9f9f9; text-align: left; padding: 0.5em 1em 0.5em 1em; text-align: center;">
Serbų Respublika (, kro., ) – vienas iš dviejų politinių darinių, sudarantis Bosniją ir Hercegoviną. Likusi šalies dalis – Bosnijos ir Hercegovinos federacija. Juridinė Serbų Respublikos sostinė – Sarajevas, tačiau faktinė – Banja Luka.
Istorija
1991 m. žlungant Jugoslavijos federacijai susikūrė Bosnijos serbų asamblėja, atstovaujanti Bosnijoje gyvenantiems serbams. Dauguma serbų prieštaravo Bosnijos ir Hercegovinos pasitraukimui iš Jugoslavijos. Bosnijos serbai sudarė apie trečdalį Bosnijos ir Hercegovinos gyventojų. Radovano Karadžičiaus vadovaujama Serbų Demokratų partija ėmė formuoti Serbų autonomines provincijas Bosnijos sudėtyje. 1991 m. Bosnijos serbai surengė referendumą, kuriame pasisakė už pasilikimą Serbijoje. 1992 m. sausio 9 d. Bosnijos serbų asamblėja paskelbė Serbų tautos respubliką Bosnijoje ir Hercegovinoje (Република српског народа Босне и Херцеговина). Pagal vasario 28 d. patvirtintą konstituciją, visos Bosnijos ir Hercegovinos teritorijos, kurių daugumą gyventojų sudaro serbai, turi pasilikti Jugoslavijos sudėtyje. Bosnija ir Hercegovina pasmerkė tokius Bosnijos serbų veiksmus ir Serbų Respubliką laikė nekonstitucine ir negaliojančia. 1992 m. kovą Bosnija surengė referendumą dėl atsiskyrimo nuo Jugoslavijos. Dauguma Bosnijos serbų referendumą boikotavo, todėl dauguma balsų buvo už nepriklausomybę. Netrukus Bosnija ir Hercegovina paskelbė nepriklausomybę. Netrukus į šalį buvo įvestos Jugoslavijos Liaudies Armijos pajėgos. 1992 m. balandžio 7 d. Serbų tautos respublika Bosnijoje ir Hercegovinoje paskelbė nepriklausomybę, o vėliau pavadinimą pakeitė tiesiog į Serbų Respubliką.
1992–1995 m. regione vyko Bosnijos karas. Jugoslavijos pasienyje esanti Serbų Respublika nuolat gavo karinę paramą iš Jugoslavijos vyriausybės. Bosnijos serbai suformavo Serbų Respublikos armiją, visapusiškai remiamą Jugoslavijos. Bosnijos serbai regione pradėjo tautinį valymą ir masinį genocidą (Srebrenicos žudynės), siekdami išnaikinti čia gyvenusius bosnius ir kroatus, griauti jų miestus ir kultūrinį palikimą. Bosniai taip pat vykdė karo nusikaltimus. 1994 m. JTO duomenimis, Serbų Respubliką buvo priversti palikti apie 0,5 mln. ne serbų tautybės gyventojų. 1996 m. 96,8 % Serbų Respublikos gyventojų buvo serbai. 1995 m. išsekus Serbijos karinėms galioms ir prisidėjus NATO taikdariams Serbų Respublika buvo priversta pasiduoti. Pasibaigus karui daugelis Bosnijos serbų vadų paskelbti karo nusikaltėliais. Pagal Daitono taikos sutartį ir vėliau sudarytą naują Bosnijos ir Hercegovinos konstituciją Serbų Respublika tapo lygiaverte Bosnijos ir Hercegovinos dalimi. Dalis karo nusikaltėlių suimta ir perduota Hagos tribunolui, o pagrindinis Bosnijos serbų vadas, Radovanas Karadžičius buvo suimtas 2008 metais ir nuteistas 40 metų laisvės atėmimo bausme.
Po karo dalis bosnių ir kroatų grįžo į savo namus Serbų Respublikoje, neserbų dalis išaugo iki 10 %. Tačiau regione išliko daug etninių problemų ir nacionalizmo židinių. Serbų Respublikai didesnę įtaką darė Serbija, o ne oficiali Sarajevo valdžia. Suklestėjo korupcija. Serbų Respublikoje vis dar gajos nepriklausomybės nuo Bosnijos idėjos.
Geografija
miniatiūra|dešinėje|200px|Serbų Respublika (raudona) Bosnijoje ir Hercegovinoje. [[Brčko sritis (žalia) pavaldi abiem šalies regionams]]
Demografija
Serbų Respublika užima 49 % Bosnijos ir Hercegovinos ploto, čia gyvena 34 % šalies gyventojų. Demografiniai duomenys dėl karų, tautinių valymų ir dabartinių etninių nesutarimų nėra patikimi. 2005 m. apskaičiavimais, Serbų Respublikos tautinė sudėtis tokia:
Visvaldas Matkevičius
Visvaldas Matkevičius (g. 1963 m. gruodžio 4 d. Šiauliuose) – Lietuvos ir Panevėžio miesto politinis bei visuomenės veikėjas.
Biografija
1986 m. baigė Šiaulių pedagoginį institutą, spec. pedagogas, 1998 m. baigė Kauno technologijos universitetą, personalo vadybos magistras.
1991-2002 m. Panevėžio specialiosios mokyklos direktorius. 2002–2003 m. Panevėžio miesto savivaldybės meras. 2003–2007 m. Panevėžio miesto savivaldybės administracijos direktorius. Nuo 2007 m. Panevėžio Prekybos, pramonės ir amatų rūmų generalinis direktorius.
Iki 2011 m. Naujosios sąjungos (socialliberalų) narys, nuo 2011 m. nepartinis.
2000–2011 m. Panevėžio miesto savivaldybės tarybos narys.
Skydas
thumb|250px|right|Lietuvių kariai su skydais Žalgirio mūšyje (rekonstrukcija)
Skydas  – rankoje laikomas plokštės formos įtaisas, kuriuo apsisaugoma nuo priešo kirstynių ginklų smūgių, strėlių ir kitokių šaudomų ir svaidomų ginklų; kario šarvuotės dalis.
Lengvieji skydai
Tai vieni senoviškiausių skydų. Dažniausiai jie būdavo pinti iš vytelių ir aptraukti oda. Jie buvo pigūs ir lengvi, nors dideliu tvirtumu nepasižymėjo. Neblogai sulaikydavo strėlių ir aksčių plačiais antgaliais smūgius, kažkiek saugojo nuo plačiaašmenių ginklų smūgių, bet greitai subirdavo.
Dideli skydai būdavo beveik žmogaus ūgio ir saugodavo karį nuo kelių iki smakro. Dažniausiai tokių skydų skersmuo būdavo iki 60 cm, o masė – iki 1 kg. Tokio skydo pavyzdžiu gali būti.
Kumštiniai skydai
Nedidelio (iki 35 cm) skersmens apvalūs skydai, laikomi už rankenos kumštyje. Paprastai labai tvirti – visiškai metaliniai arba iš metalu šarvuoto medžio. Jais nukreipdavo šonan kalavijų, buožių smūgius, ir jais pačiais galėdavo smogti priešininkui.
Apvalieji skydai
Tai palyginti lengvi (1-2,5 kg masės) didoki (40-70 cm skersmens) skydai, kurie labai tiko naudoti kirstynėse. Dažniausiai jie būdavo apvalūs. Jais gindavosi ir nuo strėlių, ir nuo kirstynių ginklų.
Šiuos skydus paprastai darydavo iš tvirto medžio lentų, aptraukdavo oda, o šonus apkaldavo metalu. Centre dažnai būdavo antskydis, kuris kartais būdavo spygliuotas. Šiuos skydus laikydavo plaštaka suėmę rankeną ir įkišę ranką į odinės kilpas (viena ties riešu, kita – ties alkūne).
Falangos skydai
thumb|180px|Romėnų skutumai thumb|180px|„Vėžlys“ iš skutumų Šiai grupei priskiriami sunkūs skydai, tinkantys ne tik atremti smūgius, bet suremtais skydais sudaryti skydų sieną, kuri saugojo nuo priešo atakų ir kuria galėjo spausti priešininkų falangą.
Tokie skydai būdavo daromi iš lentų, odos ir metalo, kartais net vientisai metaliniai, labai tvirti, sverdavo iki 10 kg. Dažnai turėjo antskydžius. Turėjo ne tik rankeną, kurią suimdavo plaštaka, bet ir plačias kilpas riešui bei dilbiui, diržą, kurį galėdavo permesti per petį. Kirstynėse tokie skydai buvo nepatogūs, kadangi dėl svorio jais buvo sunku manipuliuoti, atremti smūgius iš visų pusių.
Šiai grupei priklauso romėnų legionierių scutum'ai, graikų hoplitų sunkieji skydai.
Statomieji skydai
Statomieji skydai būdavo daromi iš labai įvairių medžiagų. Apgultyse galėjo naudoti improvizuotus skydus iš lentų ar pintus iš vytelių arba atsigabentus metalinius skydus. Dėl dydžio tokie skydai netiko nešiotis ir naudoti kirstynėse. Dalis tokių skydų turėjo specialias atramas, kad juos eitų pastatyti. Kiti būdavo įsmeigiami į žemę.
Viduramžiais Europoje ir Rusioje buvo populiarūs apversto lašo formos vadinamieji frankiški skydai. Juo buvo galima jojant pasikabinti ant peties ir kaire ranka laikyti pavadį, tuomet skydas gindavo iš kairės, o ilgoji smailuma saugojo raitelio koją. Įsmeigus skydo smaigalį į žemę buvo galima už jos slėptis nuo strėlių. Tuo tarpu kirstynėse toks skydas nebuvo patogus, nes kliūdavo už žemės.
Genujiečiai naudojo pastatomus skydus pavizus, kurie kartu buvo ir atramos arbaletams.
Gaideliškiai
Gaideliškiai – kaimas Kauno rajono savivaldybėje, 2 km į rytus nuo Seredžiaus, ant šiaurinio Nemuno slėnio šlaito.
Libano futbolo čempionatas
Libano futbolo lyga (Premjer Lig) – Libano profesionalų futbolo lyga, įkurta 1933 metais. Lygos varžybas organizuoja Libano futbolo federacija.
Dalyvių skaičius
2018 m. dalyvavo 12 komandų.
Gineikiai (Kaunas)
Gineikiai – kaimas Kauno rajono savivaldybėje.
Ramūnas Cicėnas
Ramūnas Cicėnas (g. 1980 m. vasario 25 d. Vilniuje) – Lietuvos teatro, kino ir televizijos aktorius, režisierius.
1998–2004 m. studijavo Lietuvos muzikos akademijoje (kurso vad. Rimas Tuminas) vaidybą, įgijo bakalauro laipsnį. 2014–2016 m. studijavo LMTA režisūrą (kurso vad. Aidas Giniotis), įgijo magistro laipsnį.
Pragaro vartai
thumb|right|250px|Pragaro vartų tarpeklis Pragaro vartai – siaura srauni Freizerio upės protaka Freizerio kanjone, Pakrantės kalnagūbryje (Kanada, Britų Kolumbija). Plotis 35 m. Aplinkinės granitinės uolos išyla į 152 m aukštį. Pragaro vartų debitas – 15 tūkst. m³/s. Šalia sraujymės nutiesta automagistralė. Virš srauniausios vietos nutiestas kabamasis tiltas – populiari turistų atrakcija.
Nasūtai
Nasūtai – kaimas pietinėje Lazdijų rajono savivaldybės dalyje, 2 km į šiaurės vakarus nuo Kapčiamiesčio, Nasūtų miške, pusiasalyje tarp Uosio ir Dumblio ežerų.
Žliūgė
Gentyje yra apie 90 rūšių. Lietuvoje auga šios rūšys:
Smolensko vyskupija
Vyskupijos istorija
Vyskupija įsteigta 1611 m.
Vyskupai ir administratoriai
Смаленскія біскупы Liste der Bischöfe von Smolensk Bishop of Smolensk (Roman Catholic)
Čanjaralis
thumb|250px|Čanjaralio komuna Čanjaralis – mažas Ramiojo vandenyno pakrantės miestas Atakamos regione (Čilė), Čanjaralio provincijos ir Čanjaralio komunos centras. 2006 m. komunoje (plotas 5772 km²) gyveno 13 410 gyv.
Miestas apstatytas neaukštais pastatais. Mažai lankomas turistų. Netoli miesto – švyturys. Per uostą eksportuojamas netoliese kasamas varis. Pakrantės vandenys užteršti vario gavybos atliekomis.
Čanjaralio komuna
Čanjaralio komuna ribojasi:
Transportas
Atstumai automobilių keliais iki:
Komunos administracinis suskirstymas
Komuną sudaro trys rajonai:
Pranas Vilkas
Pranas Vilkas (g. 1936 m. balandžio 17 d. Gaižiūnuose, Jonavos valsčius) – inžinierius mechanikas, Lietuvos politinis bei visuomenės veikėjas.
Biografija
1942–1946 m. mokėsi Skarulių pradinėje mokykloje, 1954 m. baigė Jonavos vidurinę mokyklą. 1954–1959 m. studijavo Kauno politechnikos institute, įgijo inžinieriaus mechaniko specialybę. 1959–1962 m. projektavimo ir konstravimo biuro su eksperimentine gamykla „Puntukas“ vyr. meistras. 1960–1961 m. dėstė Vilniaus pedagoginiame institute.
1962–1991 m. Eksperimentinio metalo pjovimo staklių mokslinio tyrimo instituto Vilniaus filialo su eksperimentine gamykla „Precizika“ konstruktorius, gamybos vadovas, vyriausiasis inžinierius, direktoriaus pavaduotojas gamybai. Jam vadovaujant 1962 m. pagamintos labai didelio tikslumo šlifavimo staklės, pirmosios tokio tipo SSRS. Šių staklių sukūrimas davė pradžią precizinių staklių gamybai Lietuvoje. Vėliau Lietuvoje organizavo matavimo įrengimų, skirtų gamybos technologinio proceso mechanizavimui ir automatizavimui, kūrimą bei gamybą.
1991–2000 m. bendros Lietuvos ir JAV įmonės UAB „Brown and Sharpe-Precizika“ generalinis direktorius, 2000 m. gegužės-spalio mėn. šios bendrovės kokybės auditorius. 7 išradimų, 2 mokslinių straipsnių autorius.
Politinė veikla
2000–2004 m. LR Seimo narys, išrinktas pagal Lietuvos liberalų sąjungos sąrašą, Verslo ir užimtumo komisijos pirmininko pavaduotojas. 2004–2008 m. LR Seimo narys, išrinktas pagal Darbo partijos sąrašą.
Nuo 1973 m. SSKP, 2000–2002 m. Lietuvos liberalų sąjungos, 2003 m. Liberalų demokratų partijos, nuo 2004 m. Darbo partijos narys.
Žmona Regina, sūnus Gintautas.
Purviniai
Purviniai – kaimas pietinėje Lazdijų rajono savivaldybės dalyje, 3 km į šiaurės vakarus nuo Kapčiamiesčio, Nasūtų miške, prie Veisiejo pietrytinės įlankos šiaurinio kranto.
Gudravis
Gudravis – kaimas Kauno rajono savivaldybėje, 3 km nuo Pabalių.
Kisieliai (Gumbinė)
Kisieliai arba Putiatinas (, nuo 1938 m. rugsėjo 30 d. Angermühle, 1945–1946 m., nuo 1946 m. ) – Mažosios Lietuvos gyvenvietė dab. Kaliningrado srities pietinėje dalyje, Oziorsko rajone, nuo 2008 m. birželio 30 d. Krasnojarskojės kaimo gyvenvietės teritorija.
Istorija
Nadruvos žemės kaimo pavadinimas lietuviškos kilmės asmenvardis. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Gumbinės apskrities Kisielkiemio valsčiaus kaimas. 1928 m. su Dackiemiais ir Kisielkiemiu sudarė Dackiemių valsčių. Priklausė Nemerkiemio parapijai. 1946 m. balandžio 7 d. – rugsėjo 6 d. Darkiemio rajono, vėliau Oziorsko rajono kaimas, 1947 m. birželio 25 d. – 2008 m. birželio 30 d. Sadovojės apylinkės kaimas.
1898 m. gegužės 20 d. atidaryta vienklasė liaudies mokykla, joje dirbo mokytojai Gustavas Rozenbergeris (Gustav Rosenberger) ir Eugenijus Tišleris (Eugen Tischler).
Padvarniai (Mindūnai)
Padvarniai – kaimas Molėtų rajono savivaldybėje, 5 km nuo Mindūnų, 1 km į vakarus nuo Stirnių.
Istorija
1703 m. kaimas užrašytas Molėtų bažnyčios krikšto metrikų knygoje dviem vardais: Krasowczyzna alias Podwornie Styrnis (Krasaučizna arba Stirnių Padvarniai). Kartais kaimas vadinamas Krasaučizna (1708 m.).
Bhagavadgyta
250px|thumb|Bhagavadgyta, [[XIX amžius|XIX amžiaus rankraštis.]]
Bhagavadgyta ( – 'dieviškoji giesmė') – Indijos ir pasaulio vaišnavų religinis tekstas, vienas svarbiausių hinduizmo šventųjų tekstų. Jame nupasakojama Krišnos ir princo Ardžunos filosofiniai pokalbiai prieš Kurukšetros mūšį. Tekste princas Ardžuna pradeda abejoti savo jėgomis, suprasdamas, kad jis kovos su savo giminaičiais, draugais ir buvusiais mokytojais. Ieškodamas patarimo, jis kreipiasi į Krišną klausdamas, kaip jam elgtis mūšyje. Krišna pataria jam sekti dharmą.
Bhagavadgytą sudaro aštuoniolika skyrių ir apie 700 dvieilių – šlokų, kuriuose išdėstomi karma, džniana, radža ir bhakti jogos principai. Bhagavadgyta yra viena iš sudėtinių „Mahabharatos“ epo dalių (aštuoniolika skyrių iš šeštosios dalies – „Bhyšma Parva“).
Tiesos
Bhagavadgitoje aprašomos 5 vaišnavų tiesos:
Uroševaco sritis
Uroševaco sritis  – viena iš septynių Kosovo sričių. Administracinis centras – Uroševacas. Ribojasi su Prizreno sritimi, Prištinos sritimi ir Gnilanės sritimi. Pietryčiuose turi pasieno ruožą su Makedonija.
Keturnaujienos Dievo Gailestingumo koplyčia
Koplyčia stūkso Suodžių kaimo laukuose, vidury lėktuvų pakilimo tako, pastatyta už tikinčiųjų suaukotas lėšas. Ji laikoma stebuklinga vieta. Įvairių katalikiškų švenčių metu, o ypač lapkričio 14 d. į Kudirkos Naumiesčio parapijos Suodžių kaimo koplyčią suvažiuoja piligrimai iš įvairių Lietuvos vietovių, o kartais net ir iš užsienio. Savaitgaliais koplyčioje laikomos Šventos Mišios. Viena iš katalikiškos piligrimystės vietų Vilkaviškio vyskupijoje.
Istorija
1969 m. lapkričio 14 d. Suodžiuose šio kaimo gyventojai, tuometinio Keturnaujienos kolūkio melžėjai Anelei Matijošaitienei (Staugaitytei) (1927–2012) pasirodė Jėzus Kristus ir Marija. Žinia apie apsireiškimą ėmė plisti labai sparčiai, žmonės ėmė lankyti A. Matijošaitienės sodybą, deginti žvakutes. Sovietų valdžia negalėjo su tuo taikstytis ir A. Matijošaitienę iškėlė į gyvenvietę, jos trobą nugriovė ir įrengė žemės ūkio aviacijos aerodromą. Pati liudininkė dėl jos regėjimų keturis mėnesius priverstinai buvo „gydoma“ stipriais vaistais psichiatrinėje ligoninėje.
thumb|left|250px|Tikinčiųjų sustatyti kryžiai, [[votas|votai]]
Prasidėjus Atgimimui moteris grįžo į savo lauką, už užsienio lietuvių suaukotas lėšas jai pastatyta nauja troba, o vėliau – ir koplyčia, kuri 2002 m. buvo pašventinta. 2012 m. balandžio 22 d. A. Matijošaitienė amžinojo poilsio atgulė greta savo namų ir Dievo gailestingumo koplyčios. Laidotuvėse dalyvavo apie tūkstantis tikinčiųjų, dvidešimt kunigų. Apie žymiąją regėtoją 1998 m. sukurtas filmas „Apie apreiškimus“ (rež. Vytautas V. Landsbergis), kuriame Keturnaujieną bandoma palyginti su kitomis Apsireiškimų vietomis – pripažintais Lurdu, Fatima ir kt.
Masiškai tikintieji į Keturnaujieną ėmė plūsti Atgimimo laikotarpiu. Tūkstančiai žmonių melsdavosi čia apsireiškusiems šventiesiems, o iš šiferio sukaltose laikinose klausyklose kunigai klausydavo išpažinčių. Maldos namai pastatyti nugriautos sodybos vietoje, kur buvo apsireiškęs Jėzus Kristus ir jo motina Marija.
Nuorodos
thumb|250px|Koplyčia (2018 m.)
Rolandas Šaduikis
Rolandas Šaduikis (1973 m. – 2007 m. spalio 20 d.) – ralio pilotas, baikeris. 2005 m. suteiktas Lietuvos sporto meistro titulas. Baikerių klubo „Iron X“ įkūrėjas ir buvęs vadovas.
Jesse Rutherford
Jesse Rutherford (g. 1991 m. rugpjūčio 21 d.) – amerikiečių dainininkas, reperis, prodiuseris ir dainų rašytojas, grupės „The Neighbourhood“ pagrindinis vokalistas. Su grupe išgarsėjo 2013 metais singlui „Sweater Weather“ pasiekus pirmąją „Billboard“ alternatyvios muzikos topų lentelės vietą. Ruterfordas pasižymi savitu stiliumi, kuris jungia atsipalaidavusį kalifornietišką „skeiterio“, juodaodžių gatvės ir rokerio įvaizdžius, gausiomis tatuiruotėmis – kūno piešiniai Ruterfordą puošia kone visą nuo liemens iki galvos, ir ekscentrišku elgesiu.
Rolandas Šaduikis
Mirtis
2007 m. ralio Mega–Kauno ruduo-2007 7-tojo greičio ruožo metu po Rolando padarytos klaidos, jo pilotuojamas automobilis dideliu greičiu kliudė vidinėje posūkio dalyje esantį akmenį. Automobilis daug kartų vertėsi ore ir nuskriejo kelis šimtus metrų į pievą. Pirmieji ekipažui bandė padėti ralio žiūrovai. Jie iš sumaitoto automobilio ištraukė šturmaną Tautvydą Nefą, tačiau Rolando ištraukti jie nesugebėjo. Po daugiau nei 20 minučių atvykę greitosios pagalbos medikai konstatavo Rolando mirtį.
Rolandas Šaduikis palaidotas Traupio kapinėse.
Jesse Rutherford
Biografija
Jesse James Rutherford karjerą pramogų versle pradėjo anksti – trylikos jis vaidino filmuose „Life Or Something Like It“ kartu su Angelina Jolie ir „Ted Bundy“. Devyniolikos pats įrašė, prodiusavo ir sumodeliavo mixtape įrašą „Truth Hurts, Truth Heals“. Klausytojai kūrinį liaupsino, ir buvo garantuoti, jog vaikinas daug pasieks hiphopo industrijoje, tačiau 2012 metais paslaptingas kvartetas pasivadinęs „The Neighbourhood“ internete paviešino vieną dainą „Female Robbery“. Kritikų giriama grupė išleido du EP minialbumus – „I’m Sorry…“ ir „Thank You,“ ir 2013 metais išleido pilnos trukmės albumą „I Love You“. Kritikai albumą vertino prieštaringai, vieni girdami kūrinį kaip „svajingai melancholišką albumą skirtą paauglėms, bet skoningos melodijos tinkančios ir jų tėvams“, kiti peikė grupės prisidengimą indie žanru, „kai jų rinkodara akivaizdžiai taiko į jaunas merginas.“
2014 metais grupė išleido mixtape'ą „#000000 & #ffffff“, kuriame eksperimentuoja su hiphopo garsais, tai akivaizdžiai Ruterfordo įtaka. Mixtape grupė kolaboruoja su aibe populiarių ir kylančių reperių – French Montana, Raury, YG, G-Eazy ir t. t.
Miškinis puošniažygis
Kūnas 20-26 mm ilgio, juodas, viršutinė pusė bronzinio atspalvio. Priešnugarėlės ir antsparnių kraštai violetiniai. Antsparniai su neryškiomis vagutėmis ir smulkiomis duobutėmis.
Lietuvoje labai dažna rūšis.
thumb|left|210px|Miškinis puošniažygis (Carabus nemoralis)
Kamčiatkos pusiasalis
thumb|220px|right|Kamčiatkos pusiasalio geografinė padėtis thumb|220px|right|Kamčiatkos pusiasalis
Kamčiatkos pusiasalis  – pusiasalis Rusijos Tolimuosiuose Rytuose, apsuptas iš vakarų Ochotsko jūros, o iš rytų – Ramiojo vandenyno ir Beringo jūros. Pusiasalis tęsiasi 1200 km šiaurės ir šiaurės rytų į pietų ir pietryčių kryptimis. Plotas 370 tūkst. km².
Geografija
thumb|left|220px|[[Kamčiatka (upė)|Kamčiatkos upės vingiai]]
Pusiasalis tęsiasi iš šiaurės rytų į pietvakarius ~1200 km, plotis iki 450 km. Rytinėje pakrantėje gausu įlankų (Kronokų, Kamčiatkos, Korfos), vakarinės pakrantės linija tiesesnė. Centrinė Kamčiatkos dalis kalnuota – lygiagrečiai driekiasi Vidurinis ir Rytinis kalnagūbriai, tarp kurių plyti Vidurio Kamčiatkos lyguma, kuria teka Kamčiatkos upė. Kamčiatkos pusiasalyje stūkso daugiau kaip 160 vulkanų, iš kurių 29 veikiantys. Tarp jų – aukščiausias aktyvus Eurazijos vulkanas Kliučių sopka (4750 m). Gausu terminių ir mineralinių versmių, geizerių.
Klimatas daugiausia vidutinių platumų, musoninis, šiaurėje – žemyninis. Vidutinė vasario mėnesio temperatūra -13 °C, rugpjūčio +12 °C. Kritulių iki 1000 mm per metus. XX a. pab. būta 866 km² ledynų.
Pagrindinės upės – Kamčiatka, Avača, Bolšaja. Nemaža ežerų (Kronokų ežeras ir kt.). Būdingi daugiausia beržų retmiškiai ir spygliuočių miškai, kalnų šlaituose – žemųjų pušų sąžalynai, žemesnėse vietose – pievos. Šiaurėje plyti samanų tundra. Įsteigtas Kronokų rezervatas.
Gyventojai
thumb|220px|left|Vaizdas į [[Kamčiatkos Petropavlovskas|Kamčiatkos Petropavlovsko krantinę]]
Kamčiatkos pusiasalis su gretimomis teritorijomis įeina į Kamčiatkos kraštą, svarbiausias ir didžiausias miestas – Kamčiatkos Petropavlovskas. Pagrindinės ūkio šakos: žvejyba ir turizmas.
2002 m. gyventojų surašymo duomenimis čia gyveno ~334 000 gyventojų (rusai – 80,8 %, ukrainiečiai – 5,8 %, koriakai – 2 %)
Dėl pusiasalyje esančio didelio ugnikalnių tankumo ir įvairovės, išskirtinio kraštovaizdžio, taip pat dėl paleoarktinės floros ir retų gyvūnų rūšių gausos 1996 m. ši teritorija įtraukta į UNESCO pasaulio paveldo sąrašą (Kamčiatkos ugnikalniai).
Jagminiškiai
Jagminiškiai – kaimas Kauno rajono savivaldybėje, 3,5 km į rytus nuo Vilkijos, prie kelio.
Elektromagnetinė indukcija
Elektromagnetinė indukcija – fizikinis reiškinys, kai elektros srovė ima tekėti laidininku, esančiu kintamajame magnetiniame lauke arba judančiu pastoviame magnetiniame lauke. Elektromagnetinės indukcijos atradimas paprastai priskiriamas Maiklui Faradėjui.
Teorija
Viena iš Maksvelo lygčių yra užrašoma kaip
kur E yra elektrinio lauko stipris, B yra magnetinė indukcija. Integriniu pavidalu, jei turime paviršių S, kurį riboja kontūras C, tai ši lygtis įgauna tokį pavidalą:
čia dl yra nykstamai mažas kontūro C elementas, dS yra nykstamai mažas paviršiaus S elementas. Nagrinėjant atvejį, kai kintamame magnetiniame lauke patalpinama ritė, sudaryta iš N vijų, iš paskutinės lygties gaunama, kad
kur
Paskutinioji lygtis ir yra matematinė Faradėjaus dėsnio išraiška. Tai yra, magnetinio lauko srauto, kertančio kontūrą, kitimas laike sukelia kontūre elektrovaros jėgą ir kontūru ima tekėti elektros srovė.
Sintezė
Sintezė ( 'sujungimas, sudarymas į visumą') gali reikšti:
Palačionys
Palačionys – kaimas pietinėje Lazdijų rajono savivaldybės dalyje, 4 km į šiaurės vakarus nuo Kapčiamiesčio, Veisiejo ežero krante, priešais Gervelius, supamas miško. Šalia – Niedaus ornitologinis draustinis.
FC Merani Martvili
Martvilio „Merani“ – Gruzijos futbolo klubas iš Martvilio.
Istorija
Dabartinis klubas įkurtas 2006 m. Pateko į elito divizioną, tačiau nepavyko jame įsitvirtinti.
Sezonai
Legenda:
Vladas Žalnerauskas
Vladas Žalnerauskas (1941 m. gegužės 1 d. Kaune – 2008 m. sausio 16 d. ten pat) – inžinierius, Lietuvos politinis bei visuomenės veikėjas. Palaidotas Kauno Romainių kapinėse.
Biografija
1970 m. baigė Kauno politechnikos instituto Radioelektronikos fakultetą, 1977 m. aspirantūrą, technikos mokslų daktaras.
1960 m. Kauno radijo gamyklos darbininkas. Baigęs institutą, dirbo mokslinį ir pedagoginį darbą Kauno radijo matavimų technikos mokslinio tyrimo institute, „Pergalės“ konstruktorių biure, Kauno aukštesniojoje technikos mokykloje, vėliau verslininkas.
Nuo 1995 m. Lietuvos liberalų sąjungos, nuo 2003 m. Liberalų demokratų partijos, partijos Tvarka ir teisingumas narys. 2000–2004 m. Seimo narys. 2007–2008 m. Kauno miesto savivaldybės tarybos narys.
Jaunystėje aktyviai užsiiminėjo techninėmis sporto šakomis, 1977 m. suteiktas tarptautinės klasės sporto meistro vardas. Žmona Birutė Aldona, turi suaugusius sūnų ir dukterį.
Radviliškio Vinco Kudirkos progimnazija
miniatiūra|265px|right
Radviliškio Vinco Kudirkos progimnazija – dieninė, savarankiško mokymosi bendrojo lavinimo mokykla Radviliškyje, Radvilų g. 6, vykdanti priešmokyklinio, pradinio ir papildomo ugdymo programas lietuvių kalba. Įstaigos kodas 190670720. Steigėjas Radviliškio rajono savivaldybės taryba.
Filialas: Radviliškio Vinco Kudirkos progimnazijos Šniūraičių skyrius.
Istorija
Rajono kraštotyrininkų sukauptoje medžiagoje, iš užrašytų žmonių prisiminimų žinoma, kad jau 1857 m. Radviliškio mieste veikė pradinė parapijinė mokykla. 1930 m. pastatyta moderni, mūrinė dviejų aukštų mokykla Dariaus ir Girėno gatvėje. Veikusios dvi pradinės mokyklos buvo sujungtos ir įsikūrė naujame pastate. Tais pačiais metais mokyklai buvo suteiktas Dr. Vinco Kudirkos (1858–1899) vardas.
1993 m. mokykla atgavo Vinco Kudirkos vardą. Mokykloje mokėsi 666 mokiniai, dirbo 44 pedagogai. 1994 m. mokyklos mokiniai sukūrė mokyklos ženklą, pasiuvo mokyklos vėliavą, 1997 m. sukūrė mokyklos dainą.
1999 m. eksperimento tvarka įvestas profilinis mokymas. Radviliškio rajono savivaldybės tarybos sprendimu nuo 2005 m. rugsėjo 1 d. patvirtintas mokyklos tipas ir pakeistas pavadinimas – mokykla pavadinta Radviliškio Vinco Kudirkos pagrindine mokykla. 2004 m. gruodžio 9 d. Radviliškio rajono savivaldybės taryba sprendimu Nr. T-377 „Dėl Radviliškio rajono bendrojo lavinimo mokyklų reorganizavimo“ prie Radviliškio Vinco Kudirkos vidurinės mokyklos prijungtos Radviliškio rajono Voskonių pradinė mokykla, Radviliškio rajono Mankiškių pradinė mokykla ir Radviliškio rajono Šniūraičių pradinė mokykla. Pradinės mokyklos tapo Radviliškio Vinco Kudirkos vidurinės mokyklos Voskonių, Mankiškių, Šniūraičių skyriais. 2006 m. spalio 12 d. Radviliškio rajono taryba sprendimu Nr. T-868 nusprendė panaikinti Radviliškio Vinco Kudirkos pagrindinės mokyklos Mankiškių ir Voskonių skyrius. Nuo 2006 m. rugsėjo 1 d. Šniūraičių skyriuje įsteigata priešmokyklinė ugdymo grupė, kurią pradėjo lankyti 10 mokinių.
Kostas Zaleckas
Kostas Zaleckas (g. 1948 m. gruodžio 3 d. Zarasuose) – Lietuvos ir Zarasų rajono visuomenės ir politinis veikėjas.
Biografija
1956–1959 m. ir 1960–1964 m. mokėsi Zarasų M. Melnikaitės vidurinėje mokykloje, 1959–1960 m. Čerepovo (Rusija) vidurinėje mokykloje, 1964–1967 m. Zarasų vakarinėje jaunimo mokykloje. 1967–1971 m. studijavo rusų kalbą Vilniaus pedagoginiame institute, 1990–1994 m. istoriją Vilniaus pedagoginiame universitete.
1995 m. Zarasų pašto viršininkas. 2000–2003 m. Zarasų rajono savivaldybės meras.
Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Zarasų rajono skyriaus narys, pirmininko pavaduotojas.
2000–2003 m. ir nuo 2003 m. Zarasų rajono savivaldybės tarybos narys.
Prekybos koncernas
Prekybos koncernas – teisiškai savarankiška prekybos bendrovė, jungianti įmones, kurių tikslas – bendra prekyba, tarpininkavimas, realizuojant produktus juos parduodant per dukterines įmones. Taip pat yra kuriami prekybos tinklai, bendri prekės ženklai, kurie padeda orientuotis vartotojui tiek ir nacionalinėje, tiek ir tarptautinėje rinkoje.
Vasilijus Popovas
Vasilijus Popovas (g. 1956 m. kovo 7 d. Mironiškyje, Zarasų raj.) – inžinierius, Lietuvos ir Kauno politinis veikėjas. Petro Papovo brolis.
Biografija
1963–1971 m. mokėsi Stelmužės aštuonmetėje mokykloje, 1971–1974 m. Zarasų internatinėje mokykloje, 1979 m. baigė Kauno politechnikos institutą, radijo inžinierius.
1979 m. LLKJS Kauno miesto komiteto instruktorius, 1980–1984 m. Kauno Požėlos rajono komjaunimo komiteto antrasis sekretorius, 1984–1986 m. LKP Kauno Požėlos rajono komiteto instruktorius, nuo 1986 m. propagandos ir agitacijos skyriaus vedėjas, nuo 1988 m. sekretorius, 1989 m. pirmasis sekretorius. 1989 m. LKP Kauno miesto komiteto sekretorius. 1991–1994 m. UAB „Ada“ ekonomistas, 1994 m. IAB „Elektronikos investicija“ direktorius, 1995–2000 m. AB „Lietuvos taupomasis bankas“ Kauno Centro skyriaus inžinierius.
Nuo 1990 m. Lietuvos demokratinės darbo partijos narys, Kauno miesto tarybos pirmininko pavaduotojas, 1993–2001 m. tarybos pirmininkas, LDDP tarybos narys. 2000–2004 m. Seimo narys. Nuo 2001 m. Lietuvos socialdemokratų partijos Kauno skyriaus narys, LSDP tarybos narys.
1995–2000 m. (LDDP sąraše), 2002–2003 m. ir nuo 2005 m. (LSDP) Kauno miesto savivaldybės tarybos narys, nuo 2005 m. LSDP frakcijos seniūnas.
Žmona Valentina, sūnus Vitalijus, dukra Rima.
Kylie Minogue
Kaili An Minoug (Kylie Ann Minogue, g. 1968 m. gegužės 28 d.) – viena populiariausių Australijos dainininkių, dainų kūrėjų ir aktorių. Australė gimė Melburne, o nuo 1990-ųjų dirba ir kuria Jungtinėje Karalystėje. K. Minogue savo karjeros metu dažnai keisdavo muzikos ir aprangos stilius, yra vadinama „pop princese“. K. Minogue yra žinomiausia ir daugiausiai įrašų pardavusi Australijos atlikėja.
Per savo karjerą atlikėja yra laimėjusi „Grammy“, „Brit Awards“, „ARIA“, „MTV vaizdo“ ir „MTV Europos muzikos“ apdovanojimus.
Biografija
Būdama vienuolikos metų Kylie pirmą kartą stojo prieš kameras australų televizijos seriale „Skyways“. Karjerą pradėjo vaidindama TV seriale „Salivanų šeima“, o labiausiai atlikėją išgarsino pagrindinė herojės Charlene vaidmuo seriale „Kaimynai“. Šiame seriale K. Minogue vaidino kartu su Jasonu Donovanu, kuris vėliau tapo jos partneriu ne tik scenoje, bet ir gyvenime. Pirmoji jos daina – „Locomotion“; Australijos topuose ši daina pirmoje vietoje laikėsi net septynias savaites. Po sėkmingo muzikinio debiuto ji pasirašė kontraktą su „Stock, Aitken & Waterman“ dainų kūrėjais ir prodiuseriais, kurie jai padėjo išleisti pirmąjį albumą „Kylie“ 1988 m. ir jos daina „I Should Be So Lucky“ kelis mėnesius karaliavo Australijos ir Didžiosios Britanijos viršūnėse.
Gyvenimas ir karjeros pradžia
Kylie – pirmasis tėvų Ronald Charles Minogue ir Carol Ann vaikas. Jos jaunesnioji sesuo – Dannii Minogue, taip pat dainininkė bei realybės šou „X Factor“ teisėja. Trečioji šeimos atžala – Brandanas, dirbantis žinių operatoriumi Australijos televizijoje.
Minogue vaikai augo prie Surrey kalvų bei lankė Camberwell vidurinę mokyklą.
Tuomet, kai Dannii pradėjo dalyvauti vaikų televizijos laidoje „Young Talent Time“, Kylie gavo savo pirmąjį vaidmenį seriale „Sullivans“ po kurio sekė „Skyways“. 1985 m. gautas rimtesnis vaidmuo seriale „Handerson Kids“.
Po filmavimų K. Minogue sugrįžo į vidurinę baigti mokslų. Prieš garsųjį vaidmenį seriale „Kaimynai“ ji sutiko suvaidinti dar keliuose epizodiniuose vaidmenyse serialuose „Zoo Family“ (Ivonos epizodinis vaidmuo) bei „Fame and Missfortune“ (pagrindinio herojaus Timo sesers Sam vaidmuo).
Rimta Kylie karjera prasidėjo būtent nuo vaidmens populiariame australų seriale „Neighbours“, kuriame ji atliko maištaujančios mechanikės Charlene Mithcell vaidmenį.
Pirmoji serija su Kylie pasirodė 1986 m. balandį. Pastaroji serija buvo rodoma 1987 m. ir pritraukė daugiau nei 20 milijonų žiūrovų visoje Didžioje Britanijoje.
1987 metais K. Minogue buvo įvertinta pirmuoju apdovanojimu: auksiniu „Logie“ (Australijos „Emmy“) kaip populiariausia aktorė Viktorijos valstijoje. Po šio 1988 m. sekė dar keturi įvertinimai.
1987–1992: SAW laikotarpis – solinės karjeros pradžia
Septynias savaites ši nuotaikinga daina buvo numeris vienas Australijos muzikos topuose, o pardavimai siekė daugiau nei 200 000 kopijų, atnešdami singlui geriausiai parduodamo per pastaruosius 10 metų titulą. 1988 m. pradžioje Minogue sulaukia pirmojo muzikinio „ARIA“ įvertinimo už geriausiai parduotą singlą.
Dainininkė gavo pasiūlymą keliauti į Angliją ir „SAW“ įrašų studijoje įrašyti savo pirmąjį albumą.
Antrasis singlas „I Should Be So Lucky“ pasirodo 1987 m. gruodį ir šokteli į topų viršūnes Australijoje, Vokietijoje, Jungtinėje Karalystėje, Suomijoje, Šveicarijoje, Izraelyje ir Honkonge. Kylie gauna antrą „ARIA“ apdovanojimą už geriausiai parduotą singlą.
Trečiasis Kylie singlas „Got to Be Certain“ išleistas 1988 m. gegužės 2 d., tampa numeriu vienas Australijos muzikos topuose. Iš karto po šio singlo išleidimo Kylie paskelbia, kad palieka serialą „Kaimynai“ tam, kad testų muzikinę karjerą.
Vėliau sekė tokie singlai kaip „Loco-Motion“, „Je Ne Sais Pas Pourquoi“, „Especially For You“ duetu su tuo pačiu „Kaimynų“ vaikinu Jason'u Donovan'u, „It’s No Secret“, kuris buvo išleistas tik Amerikoje ir užėmęs 37 vietą topuose, bei „Turn It Into Love“, išleistas Japonijoje bei užėmęs 1 vietą muzikos topuose.
1989 m. Kylie išleidžia antrąjį savo studijinį albumą „Enjoy Yourself“, kuris tampa sėkmingu Australijoje, Jungtinėje Karalystėje, Europoje, Naujoje Zelandijoje ir Azijoje. Pirmasis albumo singlas „Hand On Your Heart“ iš karto patenka į Didžiosios Britanijos muzikos topų viršūnes. Tais Pačiais metais dainininkė surengia pirmąjį savo mini turą pavadinimu „Disco In Dream“ su kuriuo koncertuoja Japonijoje ir Didžiojoje Britanijoje. Turas buvo skirtas tik jaunesnio amžiaus klausytojams.
Gruodžio mėnesį Minogue kartu su kitais žymiais atlikėjais įrašo dainą „Do They Know It‘s Christmas“, skirtą nuo karo nuniokotai Etiopijai. Tais pačiais metais Kylie kartu su Amerikos aktoriumi Charlie Schlatter suvaidina romantiškoje dramoje „The Delinquents“ („Nusikaltėliai“). Šis filmas Kylie atnešė daugiau nei 200 000 svarų pelną.
„Rhythm of Love“ albumas pristatė sudėtingesnę ir brandesnę šokių muziką, o Kylie iš mielos kaimynų mergaitės tapo žavia moterimi. Tai puikiai atsispindėjo jos naujausiame video klipe „Better The Devil You Know“, kuris pasirodė 1990 m. balandžio 30 d. Dainininkės romanas su skandalingu Michael Hutchence taip pat buvo vertinamas kaip jos įvaizdžio pasikeitimo dalis. Pats Michael Hutchence yra sakęs, kad daina „Suicide Blonde“ buvo įkvėpta Kylie Minogue. Albumas „Rhythm Of Love“ tapo populiariausiu tarp britų naktiniuose klubuose. Trečiąjį albumą Kylie pažymėjo tokiais singlais kaip „Step back in Time“, „What Do I Have to Do“ bei „Shocked“, kurio remiksas buvo įrašytas kartu su Jazzi P.
Tais pačiais metais, vasario mėnesį, dainininkė pirmą kartą surengia koncertinį turą Australijoje, kurio metu aplanko ir Aziją.
Jos ketvirtas albumas „Let’s Get To It“, išleistas 1991 m., lieka 15 vietoje britų albumų tope ir buvo pirmasis ganėtinai nesėkmingas albumas, kuris taip ir nepateko į albumų top 10. Albumo pirmasis singlas „Word Is Out“ pasiekė tik 16 vietą. Po šio singlo sekė „If You Where With Me Now“ įrašytas kartu su Keith Washington, „Give Me Just A Little More Time“ ir „Finner Feelings“. Pirmi du singlai pateko į 4 vietą Didžiosios Britanijos topuose išskyrus „Finer Feelings“, kuris pakilo tik iki 11 vietos.
„Greatest Hits“ albumas buvo išleistas 1992 m. Jis tapo numeris vienas Anglijoje ir liko 3 vietoje Australijoje. Singlai „What Kind Of Fool (Heard All That Before)“ bei grupės „Kool And The Gang“ perdainuota daina „Celebration“ iš karto pateko į muzikos top 20. Tais pačiais metais atlikėją pareiškė, kad palieka „PWL“ įrašu kompaniją.
2005 m. dainininkei buvo diagnozuotas krūties vėžys, kurį ji įveikė ir po pusantrų metų gydymosi grįžo į sceną.
2018 m. atlikėja išleido 14-ąjį studijinį albumą „Golden“.
Jingpo kalba
Jingpo kalba (dar vadinama Marip) kalbama Kačinų valstijoje, Mianmare, taip pat Kinijoje (apie 40000 kalbančiųjų 1999 metų duomenimis). Iš viso yra apie 940000 žmonių kalbančių jingpo kalba. Ši kalba kartais minima kaip kačinų kalba.
Kuršiai (Darkiemio apskritis)
Kuršiai arba Kuzminas (, 1945–1946 m., nuo 1946 m. ) – Mažosios Lietuvos gyvenvietė dab. Kaliningrado srities pietinėje dalyje, Oziorsko rajone, nuo 2008 m. birželio 30 d. Krasnojarskojės kaimo gyvenvietės kaimas.
Istorija
Nadruvos žemės kaimo pavadinimas lietuviškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Darkiemio apskrities Jurgaičių valsčiaus, nuo 1874 m. Šilelių valsčiaus kaimas. Priklausė Balėtų parapijai. 1946 m. balandžio 7 d. – rugsėjo 6 d. Darkiemio rajono, vėliau Oziorsko rajono kaimas, 1947 m. birželio 25 d. – 2008 m. birželio 30 d. Sadovojės apylinkės kaimas.
Cliff Richard diskografija
Tai yra Jungtinės Karalystės dainininko Cliff Richard diskografija.
Žanas Kristupas Mončys
Žanas Kristupas Mončys–Martel (1954  m. gegužės 25 d. Paryžiuje (?)) – Prancūzijos aktorius.
Biografija
Gimė karo pabėgelio iš Lietuvos Antano Mončio ir prancūzaitės Florence Langer Martel šeimoje, vėliau tėvai išsiskyrė. Žanas Kristupas Mončys–Martel Paryžiuje baigė pradinę mokyklą ir licėjų, 1973–1978 m. Sorbonos universitete studijavo istoriją. Dirbo aktoriumi įvairiose prancūzų teatrinėse trupėse, dažniausiai atlikdavo komiškus vaidmenis.